**JOGSZABÁLYVÁLTOZÁSOK!**

**Szálláshely üzemeltetőknek érdemes figyelni a jogszabályokban bekövetkezett változásokra**

A szálláshely üzemeltetők részére közismert, hogy **a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X. 20.) Korm. rendelet** (továbbiakban: Korm.r) tartalmaz szabályozásokat, melyekben az utóbbi években lényeges változások történtek.

**Kérjük, hogy tanulmányozzák az Önöket érintő paragrafusokat**, hogy ha szükséges még időben tudjanak intézkedni (pl.: átminősítés, bejelentés stb.).

**2023. január 1. napjától szálláshely-üzemeltetési tevékenység csak olyan szálláshelyen folytatható, amely megfelel azon szálláshelytípus szerinti minőségi, műszaki és szolgáltatási követelményeknek, amely tekintetében a szálláshely-szolgáltatási tevékenységet folytatni kívánják.**

 Az említett rendelet határozza meg Magyarország területén a szálláshely-szolgáltatási tevékenység folytatásának részletes feltételeit és a szálláshely-üzemeltetés bejelentésének rendjét is.

 Főbb változások az alábbiakat fogalmakat, eljárásokat érintették:

- egyéb szálláshely fogalma (Korm.r 2.§ 2. pontja),  
- magánszálláshely fogalma (Korm.r 2.§ 6. pontja),  
- szoba fogalma (Korm.r 2.§ 15. pontja),  
- szálláshely minősítés (Korm.r 2.§ 13a. pontja),  
- szálláshely minősítő szervezet létrejötte (Korm.r 3.§ (3) bek),  
- a szálláshely-szolgáltatás olyan szálláshelyen folytatható, amely rendelkezik szálláshelykezelő szoftverrel, valamint érvényes szálláshely-minősítéssel (Korm.r 5.§ (3) bek),  
- valamennyi szálláshelynek meg kell felelnie a tűzvédelmi követelményeknek (Korm.r 7.§ - 7/A. §),  
- jegyző hatósági ellenőrzést végez (Korm.r 7/A.§ (3) bek),  
- a szálláshely-szolgáltatási tevékenységet folytatókról vezetett nyilvántartás tartalma (Korm.r 12. § (1) bek),  
- a szálláshely-szolgáltató az adatokban bekövetkezett változást haladéktalanul – 8 napon belül - köteles írásban bejelenteni a jegyzőnek (Korm.r 13. § (1) bek),  
- a szálláshely-szolgáltató a szálláshely-minősítésben bekövetkezett változást követően, valamint a szálláshely-minősítés megújítása során kiállított dokumentumot haladéktalanul köteles megküldeni a jegyzőnek (Korm.r 13. § (1a) bek),  
- a szálláshely megszűnését a szálláshely-szolgáltató köteles a jegyzőnek a megszűnést követő nyolc napon belül kell bejelenteni (Korm.r 13. § (5) bek),  
- a szálláshelyre vonatkozó jogszabályi és hatósági előírások megsértése esetén megállapítható jogkövetkezmények (Korm.r 4. §),  
- átmeneti szabályok határidők, változások bejelentése stb. (Korm.r 18. §-22.§),  
- A 2021. december 31-én már nyilvántartásba vett egyéb és magánszálláshelyek esetén az első szálláshely-minősítést 2024. január 1-ig szükséges igényelni a szálláshely-minősítő szervezettől (Korm.r 21/A. §).

 Az egyes **bejelentési űrlapok az Elektronikus Önkormányzati Portálra**  <https://ohp-20.asp.lgov.hu/nyitolap>   **bejelentkezéssel belépve** /Eperjes Község Önkormányzata/ az „ÁGAZAT" (Ipar-kereskedelem) „ÜGYTÍPUS" (Szálláshely) lehetőség kiválasztását követően tölthetők ki és küldhetők be.

 - SZÁLLÁSHELY NYILVÁNTARTÁSBA VÉTELI KÉRELEM, BEJELENTÉS  
- SZÁLLÁSHELY MEGSZŰNÉSÉNEK BEJELENTÉSE  
- KÉRELEM NEM ÜZLETI CÉLÚ KÖZÖSSÉGI, SZABADIDŐS SZÁLLÁSHELY HATÓSÁGI NYILVÁNTARTÁSBAN SZEREPLŐ ADATAIRÓL SZÓLÓ HATÓSÁGI IGAZOLVÁNY KIÁLLÍTÁSÁRA

Az **elektronikus ügyintézésre kötelezettek** (gazdálkodók, egyéni vállalkozók) az űrlapokat kötelesek - a már ismert módon - elektronikus úton benyújtani. **Javasoljuk ennek használatát** (adószámos) magánszemélyeknek is.

**Egyéb dokumentumok, bejelentések ePapír szolgáltatás segítségével**  [https://epapir.gov.hu](https://epapir.gov.hu/)  is beküldhetők. /Ekkor a címzett: EPERJES KÖZSÉG ÖNKORMÁNYZATA Témacsoport: Önkormányzati igazgatás, Ügytípus: Kereskedelmi ügyek/

Köszönjük szíves közreműködést.

Eperjes, 2023. január hó

**Derekegyház Közös Önkormányzati Hivatala**